# Sant-Kouled

Sant-Kouled :
| An ti-kêr. ||
| Anv gallek (ofisiel) | Saint-Coulitz |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kastellin |
| Kanton | Kastellin (betek 2015) Kraozon (abaoe 2015) |
| Kod kumun | 29243 |
| Kod post | 29150 |
| Maer Amzer gefridi | Gilles Salaün 2020-2026 |
| Etrekumuniezh | Kumuniezh kumunioù Pleiben-Kastellin-Porzhe |
| Bro velestradurel | Bro Gerne |
| Lec'hienn Web | Ti-kêr |
| Poblañsouriezh ||
| Poblañs | 459 ann. (2020) |
| Stankter | 41 ann./km² |
| Douaroniezh ||
| Daveennoù lec'hiañ | 48° 11′ 28″ Norzh 4° 03′ 36″ Kornôg / 48.191111, -4.06 |
| Uhelderioù | bihanañ 6 m — brasañ 212 m |
| Gorread | 11,22 km² |
| Sant-Kouled ||
| kemmañ |
Sant-Kouled a zo ur gumun e Bro-Gerne, e departamant Penn-ar-Bed e kornôg Breizh e-kichen Kastellin.

## Kouled pe Koulizh?

Dre fazi ez eus bet treuskrivet a-wechoù anv ar sant-mañ "Koulizh" e brezhoneg a-vremañ, dre grediñ e oa "tz" ar skrivadur ofisiel "Coulitz" evit un "th" kozh a ya da "zh" e brezhoneg a-vremañ. Pardon ar sant : d'an eil Sul a viz Gwengolo. Darn o deus tostaet an anv da hini un eskob eus Cill Dara en Iwerzhon.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Istor
### XVII$^{vet}$ kantved

* Nac'het e voe an distaoliadeg roueel e miz C'hwevrer 1676 ouzh pevar den eus Sant-Kouled, Laurens Poulenac, Ollivier Le Provost, Hervé de Kersalun ha Jean Riou, goude Emsavadeg ar Bonedoù ruz.

### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Poho, person ar barrez; dont a reas war e c'her.

### XX$^{vet}$ kantved
#### Brezel-bed kentañ

* Mervel a reas 26 gwaz ag ar gumun, da lâret eo 4,63% ag he foblañs e 1911, abalamour d'ar brezel.

#### Eil brezel-bed

* Lazhet e voe ur Rezistant eus ar gumun e Karaez d’ar 15 a viz Gouhere 1944.

#### Kofi Yamgnane, Maer

* 1989: Kofi Yamgnane, a-orin eus Togo, a zeu da vezañ ar maer kentañ e Breizh a-orin afrikan. Kannad e Kambr ar Gannaded e voe diwezhatoc'h ivez (1997-2002), ha sekretour-stad.

## Monumantoù ha traoù heverk

* Iliz Sant-Kouled, XVI$^{vet}$-XVII$^{vet}$ kantved gant ul liorzh-iliz, ur garnel hag ur c'halvar enni.
* Chapel Sant-Laorañs, XVII$^{vet}$ kantved ha feunteun Sant-Laorañs e kêriadenn Troboa.
* Monumant ar re varv, luc’hskeudenn.
* Stêr Aon kanoliet.

## Emdroadur ar boblañs abaoe 1962

Niver a annezidi

## Tud

* Kofi Yamgnane, politikour.
* Koulizh Kedez, skrivagner brezhonek.

## Liammoù diavaez

a vo kavet e Wikimedia Commons.
* (br) Sant-Kouled war lec'hienn Geobreizh

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
* ↑ Arthur Le Moyne de La Borderie , La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg)
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 44
* ↑ Memorial Genweb
* ↑ Fichenn hiniennel - Memorial Genweb
* ↑ Memorial Genweb